Държавен вестник, бр. 37, 2010 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  37
или
(ii) отпадъци, предмет на докладване съглас­
но параграф 2, пренесени извън границите на 
съоръжението по време на отчетната година, 
като се разграничават количествата опасни и 
други отпадъци и се отбелязва с ‘R’ (recovery) 
или ‘D’ (disposal) дали отпадъците са предназ­
начени съответно за оползотворяване или за 
обезвреждане съгласно приложение III, а при 
трансграничен пренос на опасни отпадъци се 
посочват името и адресът на приелия да из­
върши обезвреждането или оползотворяването, 
както и наименованието и местоположението 
на конкретния обект, на който са приети 
пренесените отпадъци за обезвреждане или 
оползотворяване; 
(e)	 количеството на всеки замърсител, 
предмет на докладване съгласно параграф 2, 
пренесен извън границите на съоръжението по 
време на отчетната година чрез отпадъчните 
води; 
(f)	 методиката, използвана за получаване на 
информацията по подточки (c) до (e), съгласно 
член 9, параграф 2, включително дали инфор­
мацията се базира на измервания, изчисления 
или оценки.
6. Информацията по параграф 5 (c) до (e) 
включва информация относно изпускане и 
пренос в резултат както на рутинни действия, 
така и на извънредни обстоятелства.
7. Всяка страна представя в регистъра си в 
подходяща пространствено-аналитична форма 
информация за изпускането на замърсители 
от тези неорганизирани източници, за които 
е определила компетентният орган да събира 
данни и има възможност те да се включат. В 
случай че страната установи, че няма наличност 
на такива данни, тя предприема необходимите 
мерки за започване на докладване за изпуска­
нето на съответните замърсители от един или 
повече неорганизирани източници съгласно 
националните си приоритети. 
8. Информацията по параграф 7 включва 
информация за методиката, използвана за по­
лучаване на информацията. 
Член 8
Периодичност на докладването 
1. Всяка страна осигурява информацията, 
включена в националния регистър, да бъде 
обществено достъпна, съставена и представена 
в регистъра за  календарна година. Годината 
на докладване е календарната годината, за 
която се отнася представената информация. 
За всяка страна първа година на докладване 
е календарната година, следваща влизането в 
сила на този протокол за съответната страна. 
Докладването по член 7 се извършва годиш­
но. Втора година на докладване може да бъде 
втората календарна година след първата година 
на докладване. 
2. Всяка страна, която не е организация 
за регионално икономическо сътрудничество, 
осигурява информацията да се включи в на­
ционалния регистър не по-късно от петнадесет 
месеца след изтичане на годината на доклад­
ване. Информацията за първата година на 
докладване се включва в регистъра в рамките 
на две години след изтичане на тази година. 
3. Всяка страна, която е организация за 
регионално икономическо сътрудничество, 
осигурява информацията за определена година 
на докладване да се включи в регистъра шест 
месеца след срока, определен за страните, които 
не са организации за регионално икономическо 
сътрудничество. 
Член 9
Събиране и съхранение на данните 
1. Всяка страна изисква от собствениците 
или операторите на съоръженията, предмет на 
докладване по член 7, да събират в съответствие 
с параграф 2 и с подходяща честота данните, 
необходими за определяне на изпусканията и 
преносите извън площадката на замърсители 
от съоръжението, предмет на докладване съ­
гласно член 7, както и в продължение на пет 
години, считано от края на съответната година 
на докладване, да съхраняват и предоставят 
на разположение на компетентните органи 
данните, въз основа на които е била получена 
докладваната информация. Архивите съдържат 
също информация относно начина на набиране 
на съответните данни.
2. Всяка страна изисква от собствениците 
или операторите на съоръженията, предмет на 
докладване по член 7, да използват най-добрата 
налична информация, която може да включва 
мониторингови данни, емисионни фактори, 
оценки по балансови методи, непряк мони­
торинг или други изчисления, инженерингови 
и други методи. Където е подходящо, това 
се извършва в съответствие с международно 
одобрени методики. 
Член 10
Качествен контрол 
1. Всяка страна изисква от собствениците 
или операторите на съоръженията, предмет на 
докладване по член 7, параграф 1, да осигурят 
качество на информацията, която докладват.
2. Всяка страна осигурява данните в наци­
оналния регистър да са предмет на качествен 
контрол от страна на компетентните органи, 
особено по отношение на тяхната пълнота, 
съвместимост и достоверност, вземайки пред­
вид указанията, които може да се разработят 
от съвещанието на страните. 
Член 11
Обществен достъп до информация
1. Всяка страна осигурява обществен достъп 
до информацията, съдържаща се в нейния ре­
гистър за изпускане и пренос на замърсители, 
без да е необходимо заявяването на конкретен 
интерес и в съответствие с разпоредбите на 
този протокол, предимно чрез осигуряването 
на пряк електронен достъп чрез публичните 
комуникационни мрежи.